**ΠΡΟΔΙΑΓΡΑΦΕΣ ΓΡΑΠΤΩΝ ΕΡΓΑΣΙΩΝ ΠΜΣ «ΘΕΑΤΡΟ ΚΑΙ ΚΟΙΝΩΝΙΑ» ΓΙΑ ΤΑ ΜΑΘΗΜΑΤΑ «ΥΠΟΚΡΙΤΙΚΗ ΚΑΙ ΚΟΙΝΩΝΙΚΕΣ ΕΦΑΡΜΟΓΕΣ» ΚΑΙ «ΜΕΘΟΔΟΙ ΤΕΧΝΙΚΗΣ ΠΡΟΕΤΟΙΜΑΣΙΑΣ ΤΟΥ ΗΘΟΠΟΙΟΥ».**

**Οι προδιαγραφές γραπτών εργασιών είναι διαφορετικές από χώρα σε χώρα, από πανεποιστήμιο σε πανεπιστήμιο ή ακόμη, από διδάσκοντα σε διδάσκοντα. Υπάρχουν ωστόσο κάποια σταθερά «συστήματα» και θα πρέπει να επιλέξετε ένα από αυτά, με τους κανόνες του οποίου θα πρέπει να είστε συνεπείς. Για τα δύο μαθήματα των οποίων έχω την ευθύνη προτείνω – όχι δεσμευτικά – τις παρακάτω προδιαγραφές, τις οποίες θεωρώ λειτουργικές και απλές.**

1. Οι εργασίες θα παραδοθούν σε ηλεκτρονική μορφή σε αρχείο Word. Θα γράψετε σε γραμματοσειρά Times New Roman, 12 στιγμών, με διάστιχο 1,15.

2. Στην πρώτη σελίδα της εργασίας θα αναγράφονται α) στο πάνω μέρος της σελίδας τα στοιχεία του Ιδρύματος και του Τμήματος, β) αμέσως από κάτω, ο τίτλος του ΠΜΣ και του μαθήματος γ) στη μέση: «ΓΡΑΠΤΗ ΕΡΓΑΣΙΑ ΜΑΘΗΜΑΤΟΣ» ή «ΓΡΑΠΤΗ ΕΡΓΑΣΙΑ ΣΥΝΟΔΕΥΤΙΚΗ ΚΑΛΛΙΤΕΧΝΙΚΗΣ ΠΑΡΟΥΣΙΑΣΗΣ», από κάτω, τίτλος εργασίας γ) στο κάτω μέρος της σελίδας: ονοματεπώνυμο φοιτητή, ειδίκευση ΠΜΣ, εξάμηνο φοίτησης, μήνας παράδοσης της εργασίας.

3. Εάν χρησιμοποιήσετε απόψεις, ιδέες που προκύπτουν από άρθρα σε περιοδικά, εφημερίδες, συλλογικούς τόμους, πρακτικά συνεδρίων ή συνεντεύξεις κ.λπ., βάλτε σε υποσημείωση την πηγή (Όνομα συγγραφέα: «Τίτλο άρθρου», *Έντυπο*, ημερομηνία δημοσίευσης. Παράδειγμα: Βάιος Παγκουρέλης: «Απέναντι στο μύθο», *Ελεύθερος Τύπος*, 29-04-1991. )

4. Εάν χρησιμοποιήσετε ολόκληρα αποσπάσματα από βιβλία, μελέτες, άρθρα, θεατρικές κριτικές, ή συνεντεύξεις βάλτε τα παραθέματα σε εισαγωγικά με πλάγια γραφή και υποσημείωση της πηγής. Εάν το παράθεμα είναι ξενόγλωσσο, και δεν υπάρχει ελληνική μετάφραση, θα πρέπει να το κάνετε εσείς αναφέροντας σε υποσημείωση στο κάτω μέρος της σελίδας: «η ελληνική μετάφραση του παραθέματος είναι δική μας». Παράδειγμα:

«*Είναι κρίμα που ο σχολιαστής, ο πρώτος απ’ όπου ξεκίνησε αυτό το σχόλιο, ξέχασε ότι οι ηθοποιοί του Αριστοφάνη φορούσαν προσωπεία, ώστε και αν ακόμη ο Στρεψιάδης άλλαζε έκφραση, δεν θα μπορούσαμε να το αντιληφθούμε*».[[1]](#footnote-1)

5. Για βιβλιογραφικές αναφορές κρατήστε την ακόλουθη δομή: Ονοματεπώνυμο συγγραφέα, *τίτλος*, (μεταφραστής εάν υπάρχει), εκδότης, τόπος έκδοσης χρόνος έκδοσης, σελίδα. Παράδειγμα: Henri Gouhier, *Το θέατρο και η ύπαρξη*, (μτφρ. Χαρά Μπακονικόλα – Γεωργοπούλου), Καρδαμίτσα, Αθήνα, 1991, σ. 15

6. Για παραπομπές σε ενυπόγραφα κείμενα από το διαδίκτυο ή σε οπτικοακουστικό υλικό, θα παραθέσετε απαραιτήτως σε υποσημείωση τον σχετικό σύνδεσμο, π.χ.: Ορέστεια. Θέατρο Τέχνης, διαθέσιμο στο <https://www.youtube.com/watch?v=pFFzxjd7b9c>

**Καλή δουλειά και καλή επιτυχία!**

**Γιάννης Λεοντάρης**

1. K.J. Dover, Η κωμωδία του Αριστοφάνη (μτφ. Φάνης Ι. Κακριδής), Μορφωτικό Ίδρυμα Εθνικής Τραπέζης, Αθήνα, 1981, σ.28 [↑](#footnote-ref-1)